Is-Sibt 6 ta' Ottubru 2018, bħala parti mill-avvenimenti ta' Notte Bianca 2018, Inizjamed mexxiet il-proġett Posta Poeżiji propost mid-direttur artistiku tal-festival, Sean Buhagiar, fil-Malta Postal Museum. Bl-għajnuna ta' numru ta' poeti, Jean Paul Borg, Miriam Calleja, Priscilla Cassar, Claudia Gauci, Adrian Grima, u Kenneth Scicluna, in-nies li żaru l-Mużew kellhom l-opportunità li jiktbu poeżija lil xi ħadd għal qalbhom u jibagħtuha dak il-ħin stess bil-posta. Din l-attività kienet suċċess kbir.